Alan Rickman

Alan Sidney Patrick Rickman (* 21. Februar 1946 in Hammersmith, London, England; † 14. Januar 2016 ok dor)) weer en britischen Theater- un Filmschauspeler as ok en Theaterspeelbaas.

 Biografie 
 De fröhen Johren 
Rickman weer in’n Londoner Stadtdeel Hammersmith boren as tweet vun veer Kinner vun en irisch-walisischen Familie. Sien Vadder weer kathoolsch, sien Mudder methodistisch. As he acht Johr oolt weer, is sien Vadder, de Fabrikarbeiter Bernard Rickman, an Lungenkrebs doodblevenalan-rickman.com, The Guardian: Angels with horns (3. Januar 1998). Sien Mudder Margaret Doreen Rose, borene Bartlett hett de veer Kinner vun doran alleen optogenmovies.yahoo.com, Alan Rickman Biography. Se is 1997 storven.

In sien Kindheit hett Rickman sien Talent för Kalligrafie un Aquarellmaleree opdeckt. He hett dorüm en Stipendium kregen an de Privatschool Latymer Upper. As he sien Schollutbilln afslaten harr, hett he an’t Chelsea College of Art and Design en Utbilln as Grafikdesigner maakt. Mit Frünnen hett he dorna sien egene Firma Graphiti grünnt un eenige Johren lang in Soho in dissen Beroop arbeit. Mit 26 Johren kreeg he en Stipendium för de Royal Academy of Dramatic Art (RADA), de he vun 1972 bit 1974 besöcht hett. He hett sik in disse Tiet vör allen mit Theaterdramen vun William Shakespeare befaat. An’t Enn hett he noch den Emile-Litter-Pries, den Forbes-Robertson-Pries un de Bancroft-Gold-Medaille wunnen. Nebenbi hett he as Kledaaschmaker för Nigel Hawthorne un Ralph Richardson arbeit.

 Loopbahn 
Alan Rickman hett mit teemlich veel verschedene experimentelle britische Theatergruppen tosamenarbeit, as to’n Bispeel an’t Royal Court Theatre in London in Tschechows Čajka (dt.: Die Möwe) oder Snoo Wilsons The Grass Window. He is ok dreemol bi’t Edinburgh International Festival optreden. Twüschendör harr he af un an Rullen in’t Feernsehn. 1980 speel he ü.a. de Rull Mr. Slope in de mehrdeeligen Verfilmen vun Anthony Trollope sien Barchester Towers: The Barchester Chronicles vun de BBC.

He hett butendem ok in een poor Stücken vun de Royal Shakespeare Company mitspeelt, ü.a. in As You Like It un Les Liaisons dangereuses (dt.: Gefährliche Liebschaften). De Inszenieeren vun Les Liaisons dangereuses is 1987 ok an’n Broadway opföhrt worrn. Rickman is för sien Rull as Vicomte de Valmont för den Tony Award nomineert worrn. Wiel disse Tiet in New York is em vun Joel Silver de Rull Hans Gruber in Die Hard anboden worrn, de 1988 den Grundsteen för sien internatschonale Filmloopbahn leggt hett. Siet de Tiet is Rickman op de Bühne – dor ok veel as Speelbaas – as ok in’t Feernsehn un in’t Kino veel an’t Wirken.

In britsche Filmen as Sense and Sensiblility oder Truly, Madly, Deeply hett he allgemeen mehr se sinnigeren Rullen speelt, wiel he in Hollywood-Produkschonen faken den Bösen verkörpert hett, as to’n Bispeel de Sheriff vun Nottingham in Robin Hood: Prince of Thieves oder den Terrorist Hans Gruber in Die Hard. Man, ok sien Talent op’t Rebeet vun de Kummedie hett he mehrfach ünner Bewies stellt as in Galaxy Quest, Dogma oder Love Actually.

1995 hett Alan Rickman as Speelbaas dat Stück The Winter Guest inszeneert, dat an’t Almeida Theatre in London opföhrt worrn is. Bi de Verfilmen vun dat Stück in’t Johr 1996 mit Emma Thompson und ehr Mudder Phyllida Law in de Hööftrullen weer he ok wedder Speelbaas un is för den Film sogor uttekent worrn. Den Golden Globe hett he 1996 as Dorsteller in de HBO-Verfilmen Rasputin kregen.

Siet 2001 is he sünners ok bi de jüngeren Tokiekers düchtig bekannt worrn dör sien Rull as Severus Snape in de Harry-Potter-Filmreeg. In de Originalfaten vun de Verfilmen The Hitchhiker’s Guide to the Galaxy geev he sien Stimm för den Roboter Marvin un höör 2005 to de Filmkru vun de grote Produkschoon Le Parfum – Histoire d'un meurtrier vun Tom Tykwer, wat de Verfilmen vun den Roman vun Patrick Süskind is. Wietere Filmen, in de he mitspeelt hett weern Snow Cake, Sweeney Todd: The Demon Barber of Fleet Street un Bottle Shock.

In’t Johr 2005 hett he an’t Royal Court Theatre de Regie föhrt bi dat Stück My Name Is Rachel Corrie, för dat he mit den Theatregoers’ Choice Award as beste Speelbaas uttekent worrn is. In’n September 2008 is he Speelbaas in Londoner Theater Donmar Warehouse bi dat Stück Creditors vun August Strindberg wesenguardian.co.uk, Alan Rickman to direct in West End (30. April 2008).

Rickman is ok in musikaalsche Warken wedder to finnen, so as in en Leed, dat de engelsche Musiker Adam Leonard komponeert hett. Sien Stimm hett he 1992 ok to dat Album Tubular Bells II vun Mike Oldfield geven, op dat de in’t Stück „The Bell“ de Musikinstrumenten optellt. In’t Johr 2000 weer he in dat Musikvideo In Demand vun de Grupp Texas to sehn, as he mit de Singersche Sharleen Spiteri dör de Nacht föhrt un an een Tanksteed en Tango danst.

 Privatleven 
Alan Rickman is siet 1968 mit de Politikerin un Professersche Rima Horton tosamen. Dat Poor leevt tosamen in London.

 Filmografie (Utwahl) 
 Johr Titel Synchroonsnacker 1978 Romeo & Juliet, Feernsehn   1982 The Barchester Chronicles, Feernsehreeg   1985 Pity in History, Feernsehn   1988 Die Harddt.: Stirb langsam Lutz Mackensy 1989 The January Mandt.: Im Zeichen der Jungfrau Manfred Lehmann 1990 Quigley Down Underdt.: Quigley der Australier Hans-Peter Hallwachs 1991 Truly, Madly, Deeplydt.: Wie verrückt und aus tiefstem Herzen Wolfgang Condrus 1991 Robin Hood: Prince of Thievesdt.: Robin Hood – König der Diebe Peter Fricke (Kino) Lutz Riedel (DVD) 1991 Close My Eyesdt.: Schließe meine Augen, begehre oder töte mich   1992 Bob Roberts Michael Telloke 1994 Mesmer Dirk Galuba 1995 An Awfully Big Adventuredt.: Eine sachliche Romanze Lutz Mackensy 1995 Sense and Sensibilitydt.: Sinn und Sinnlichkeit Bernd Rumpf 1996 Rasputin, Feernsehn Peter Fricke 1996 Michael Collins Wolfgang Condrus 1997 The Winter Guest as Speelbaas, ok Dreihbook 1998 Judas Kiss Joachim Kerzel 1998 Dark Harbordt.: Dark Harbor – Der Fremde am Weg Volkert Kraeft 1999 Dogma Michael Telloke 1999 Galaxy Questdt.: Galaxy Quest – Planlos durchs Weltall Lothar Blumhagen 2001 Blow Drydt.: Über kurz oder lang Leon Rainer 2001 Harry Potter and the Sorcerer’s Stonedt.: Harry Potter und der Stein der Weisen Erich Hallhuber 2002 Harry Potter and the Chamber of Secretsdt.: Harry Potter und die Kammer des Schreckens Erich Hallhuber 2003 Love Actuallydt.: Tatsächlich … Liebe Lothar Blumhagen 2004 Something the Lord Made, Feernsehndt.: Ein Werk Gottes Lothar Blumhagen 2004 Harry Potter and the Prisoner of Azkabandt.: Harry Potter und der Gefangene von Askaban Bernd Rumpf 2005 The Hitchhiker’s Guide to the Galaxy, Stimmdt.: Per Anhalter durch die Galaxis Friedhelm Ptok 2005 Harry Potter and the Goblet of Firedt.: Harry Potter und der Feuerkelch Bernd Rumpf 2005 Snow Cake Michael Telloke 2006 Le Parfum – Histoire d'un meurtrierdt.: Das Parfum – Die Geschichte eines Mörders Bernd Rumpf 2007 Nobel Son Thomas Danneberg 2007 Harry Potter and the Order of the Phoenixdt.: Harry Potter und der Orden des Phönix Bernd Rumpf 2007 Sweeney Todd: The Demon Barber of Fleet Streetdt.: Sweeney Todd – Der teuflische Barbier aus der Fleet Street Bernd Rumpf 2008 Bottle Shock Bernd Rumpf 2009 Harry Potter and the Half-Blood Princedt.: Harry Potter und der Halbblut-Prinz Bernd Rumpf 2010 Alice in Wonderland, Stimmdt.: Alice im Wunderland Bernd Rumpf 2010 Harry Potter and the Deathly Hallows: Part 1dt.: Harry Potter und die Heiligtümer des Todes Bernd Rumpf 2011 Harry Potter and the Deathly Hallows: Part 2dt.: Harry Potter und die Heiligtümer des Todes: Teil 2 Bernd Rumpf 2012 Gambitdt.: Gambit – Der Masterplan Bernd Rumpf 2013 A Promisedt.: Ein Versprechen Bernd Rumpf (Synchro 2015) 2013 CBGB Bernd Rumpf 2014 A Little Chaosdt.: Die Gärtnerin von Versailles Bernd Rumpf 2015 Eye in the Sky Bernd Rumpf

 Utteken 
Alan Rickman weer bit hüüt för mehr as dörtig Filmpriesen un Utteken vörslahn un hett dorvun veerteihn winnen künnen, as to’n Bispeel:
 1992: den ALFS Award in de Kategorie Britsch Schauspeler vun’t Johr för Close My Eyes.
 1992: den BAFTA Award in de Kategorie Best Nevendorsteller för Robin Hood: Prince of Thieves.
 1992: den Evening Standard British Film Award in de Kategorie Best Schauspeler för Robin Hood: Prince of Thieves.
 1996: den Emmy in de Kategorie Rutragen Hööftdorsteller in en Minireeg för Rasputin.
 1997: den Golden Hugo in de Kategorie Best Film för The Winter Guest.
 1997: den Golden Globe in de Kategorie Best Hööftdorsteller – Mini-Serie oder TV-Film för Rasputin.
 1997: den Golden Satellite Award in de Kategorie Best Dorsteller – Mini-Reeg oder TV-Film för Rasputin.
 1997: den OCIC Award för The Winter Guest.
 2008: den Golden Space Needle Award in de Kategorie Best Schauspeler för Bottle Shock.

Butendem is Rickman in’n Januar 2006 mit den Theatregoers’ Choice AwardTheatre Record, The Theatregoers' Choice Awards 2005 (31. Januar 2006) in de beiden Kategorien Best Speelbaas un Best Nee Stück för dat Theaterstück My Name is Rachel Corrie uttekent worrn.

 Borns 

 Weblenken 

 Biografie vun Alan Rickman (hoochdüütsch)

Kategorie:Mann
Kategorie:Börger von Grootbritannien
Kategorie:Schauspeler
Kategorie:Speelbaas
Kategorie:Boren 1946
Kategorie:Storven 2016